**Kari Saaren-Seppälä** (7. maaliskuuta 1940 Muhos – 8. kesäkuuta 2023 Vihti) oli suomalainen diplomi-insinööri, systeemisuunnittelija ja muotoilija. 

Saaren-Seppälä kävi koulun Turussa ja valmistui ylioppilaaksi 1960. Tämän jälkeen hän kävi armeijan rannikkotykistössä 1960–1961. Saaren-Seppälä opiskeli Helsingin Teknillisessä Korkeakoulussa arkkitehtuuria 1961–1963 ja valmistui talo- ja sillanrakennuksen rakennusinsinööriksi vuonna 1970. Tämän jälkeen Saaren-Seppälän elämä suuntautui atk-alalle.*lähde?*

Seinätaulutekniikka eli Seinätekniikka
--------------------------------------

Kari Saaren-Seppälä tunnetaan systeemisuunnitteluun kehitetyn Seinätekniikan  uranuurtajana. Seinätekniikkaa kutsutaan myös nimillä Seinätaulutekniikka, Seinätaulumenetelmä sekä Wall Chart Technique. Menetelmässä neuvotteluhuoneiden seinille tehdään suunnitelmia suurina havainnollisina värikuvina pienistä tarrakiinnitetyistä osista, joita voi nopeasti siirtää, lisätä ja poistaa. 

Kun käyttäjät ymmärsivät systeemikuvaukset, he osallistuivat suunnittelutyöhön aktiivisesti. Saaren-Seppälä suunnitteli systeemien käyttäjien kanssa Seinätekniikalla kymmeniä atk-järjestelmiä muun muassa Unicille, Nesteelle, Imatran Voimalle ja Kemiralle, piti aiheesta seminaareja ja kirjoitti siitä kaksi suomenkielistä kirjaa. Teokset mainitaan Scandinavian Journal of Information Systems -lehdessä Juhani Iivarin ja Kalle Lyytisen (1998) katsauksessa skandinaaviseen tietojärjestelmätutkimukseen. 

Saaren-Seppälä osallistui keskusteluun käyttöliittymän ominaisuuksista 1990-luvun alkupuolella.

Seinätekniikkamenetelmän käytöstä on raportoitu esimerkiksi vanhusten palvelukeskuksen laatutyön yhteydessä ja terveydenhuollon tietojärjestelmien kehittämisen oppaassa , molemmat mainitut esimerkit vuodelta 2007.

Tuotesuunnittelu
----------------

Vuodesta 2005 lähtien Kari Saaren-Seppälä on suunnitellut Mestari™-tuotteita.

Polttopuiden kantamiseen ja säilyttämiseen suunniteltu Mestari-kantoteline palkittiin Chicago Athenaeum, Museum of Architecture and Designin GOOD DESIGN-palkinnolla 2011 ja saksalaisella iF Product Design -palkinnolla 2012.

Portaattomasti säädettävä Mestari-grilli sai 2009 Chicago Athenaeum, Museum of Architecture and Designin GOOD DESIGN-palkinnon vuonna 2009. Mestari-grilli pääsi myös The Industrial Designers Society of American International Design Excellence Award –finalistiksi 2010.

Kirjat
------

* *Seinätekniikka. Systeemin suunnittelun opas*. Helsinki: Tietojenkäsittelyliitto, 1983,1984. ISBN 951-762-060-8.
* *Seinätekniikka. Seinäkuvien käyttö suunnittelussa ja ryhmätyössä*. Vihti: omakustanne, 1987. ISBN 951-99903-4-8.
* *Wall chart technique: Model charts for designing EDP-systems*. Wimage, 1988. ISBN 951-999-822-5.

Lähteet
-------

1. ↑  Saaren-Seppälä, Iiris – Vuoristo, Kalle – Haglund, Henry: Kari Saaren-Seppälä 1940–2023 (muistokirjoitus) *Helsingin Sanomat*.  17.10.2023. Viitattu 17.10.2023.
2. 1 2  Routi-Pitkänen, Kirsi & Virtanen, Tiina 2007:Laatua oppimassa – laadun oppimisen toteuttamismallin soveltaminen vanhusten palvelukeskuksen laatuprojektissa. Turku: Turun ammattikorkeakoulu
3. ↑  Turun yliopisto 2006:Terveyspalveluorganisaation toiminnan evaluointi (s. 34–37). Turku
4. ↑  Kettunen, Jari & Simons Magnus 2001:Toiminnanohjausjärjestelmä käyttöönotto pk-yrityksessä (s. 155, 159, 162) Valtion Teknillinen tutkimuskeskus. Espoo
5. ↑  Iivari, Juhani & Lyytinen, Kalle 1998. Research on information systems development in Scandinavia — unity in plurality Scandinavian Journal of Information Systems 10 (1-2)
6. ↑  Saaren-Seppälä, Kari: Millainen on hyvä käyttöliittymä? (Sytyke-sanomat 5/1992), Saaren-Seppälä, Kari: Käyttöliittymän väreistä (Sytyke-sanomat 5/1992)
7. ↑  Toivanen, Marika ym. 2007: Kohti suunnitelmallisia muutoksia: opas terveydenhuollon tietojärjestelmien toimintalähtöiseen kehittämiseen. Kuopio: Kuopion yliopisto. Kuopion yliopiston selvityksiä E, yhteiskuntatieteet 39
8. ↑  Uusisuomi.fi
9. ↑  Kaleva.fi[vanhentunut linkki]
10. ↑  Mestari -flame grill (Industrial Designers Society of America - IDSA)

Kirjallisuutta
--------------

* Saaren-Seppälä, Kari: Seinätekniikka - ryhmätyön vauhdittaja.  *Tuottavuus*, 1988, 30. vsk, nro 4, s. 34–35.

* Saaren-Seppälä, Kari: Seinätekniikka on raju ammattilaisen työkalu.  *Tietotekniikka*, 1982, 28. vsk, nro 12, s. 32–33.